MrsKorea & mily2 nélkül ez az epizód nem jöhetett volna létre.
~ 44. rész ~
Magyar felirat: Brigi (brigichan@hotmail.com)
- Hogy történhetett ez? - Nem tudom, Fenség!
Ma reggel még itt volt, de amikor a reggelije felől érdeklődtem volna...
A palotában sehol sem találjuk Őfelségét! Mitévők legyünk, Fenség?
Máshol szeretnék meghalni. Ott majd lehunyhatom a szememet.
Ne álldogáljon csak úgy ott!
Rendelje el, hogy a palota összes eunuchja és udvarhölgye Őfelségét keresse!
Igenis, Fenség!
Felség...!
A Hercegnők ételéért felelős udvarhölgyeken kívül mindenki menjen a Királyi Palotába!
Igenis, asszonyom.
A Hercegnő összes udvarhölgyét is biztos odarendelték!
- Fenség! - Odabenn van?
- Édesanyám! - Hallottál valamit, lányom?
Senki sem tud semmit, édesanyám. Mindenki Őfelségét keresi,
de sehol sem találják.
Hogy történhetett ez?
Azt hallottam, hogy jelen állapotában még a járás is nehezére esik. Nem tudom, hol lehet!
Mi lesz, ha valami szörnyűség történik vele?
- Fenség! - Mit találtál?
Nem hiszem, hogy még a palota falain belül lenne.
Szóval szerinted anélkül hagyta el a palotát, hogy bárkinek szólt volna erről?
Felség, még nem gyógyult meg. Kérem, térjen vissza a palotába.
Nem, jól vagyok.
Jó napot! Szeretne egy kis rizssüteményt?
- Igen, csomagoljon be néhányat. - Igenis, Uram!
Hogy megy a munka?
Remekül, és a gazdaság is virágzik. Bárcsak örökre így maradhatna!
- Valóban? - Hála Őfelsége nagylelkűségének!
Őfelsége nagylelkűségének?
Mi hasznosat tett az a vénember a palotában?
Ne mondjon ilyet! Nem lenne szabad így beszélnie!
Miért? Akkor kritizálhatom a királyt, amikor csak kedvem tartja.
Mégse kellene így beszélnie! Másként hogyan lehetne ilyen jó életünk nekünk, parasztoknak?
Mely más király szentelt volna ennél nagyobb figyelmet a népének?
Komolyan? Ezt tette értetek a királyotok?
Nem tudom ugyan, a nemesek miként vélekednek erről, de az egyszerű emberek számára...
... a Király olyan, mint egy isten!
Jó ezt hallani. Úgy tűnik akkor, hogy ez a vénember csak nem élt hiába.
Már mondtam, hogy ne beszéljen így róla!
Tessék, uram, két poon lesz.
poon ~ kis értékű fizetőeszköz
- Tessék, három poon. A többit tartsa meg. - Köszönöm, Uram!
Remélem, jó napja lesz. A világ egy jobb hely lesz, majd meglátja.
- Éljen sokáig, hogy tanúja lehessen! - Köszönöm, Uram! Köszönöm!
Köszönöm! Viszlát!
Song Yeon, ma nem mész be az Akadémiára?
De igen, de ezt előbb be akartam fejezni.
Dae Su nem jött haza múlt éjjel, igaz?
Nem, nem hiszem.
Azt beszélik, Őfelsége a halálán van. A palotában biztosan teljes a zűrzavar.
A palotában én is Őfelségét szolgáltam. Én is szörnyen érzem magam.
Most indulsz?
Meg kellene próbálnom eladni a portékámat, mielőtt az ország gyászba borulna.
- Nemsokára jövök. - Jól van, bácsikám.
Önök... meg kik?
Ez fura. Hát itt sincs?
- Ki? - Song Yeon! Sehol sem találom!
- Ha jobban belegondolok, egész nap nem láttam. - Én sem!
Én se találkoztam vele!
- A raktárban megnézted? - Hát persze!
Kíváncsi vagyok, mi folyik itt! Szerinted történt vele valami?
Biztos nem érezte jól magát, és úgy döntött, ma inkább otthon marad...
Nem érzi jól magát? Nem hiányozna anélkül, hogy nekünk szólna!
- Már esteledik... - Igaz, ő nem tenne ilyet.
Valami tényleg történt volna vele? Vagy valóban csak beteg?
- Ő az? - Igen.
- Az akadémiai damo megérkezett. - Küldjétek be.
Fáradjon beljebb.
Üdvözöllek.
Felség!
Örülök, hogy újra látlak.
Gyere közelebb.
Igenis, Felség.
Azt mondja, egy portrét szeretne, Felség?
Pontosan. Leírom, hogy néz ki az arc.
Ha meghallgatod, le tudod utána festeni az arcképet?
Réges régen, egy nap minden képet, ami őt ábrázolta, hagytam, hogy elégessenek.
Az unokámnak ezért nincs képe arról, hogyan is nézett ki az édesapja.
Szeretnék egy arcképet csináltatni a Hercegnek.
Talán azt gondolod, mi haszna ennek a portrénak, ha én ölettem meg az apját.
De szeretném, ha még egyszer, utoljára láthatná az apja arcát.
Mit gondolsz? Képes vagy rá?
Igen, Felség. A legnagyobb igyekezettel fogok dolgozni.
Őszinte és tiszta ábrázata volt.
Keskeny és vékony arca és széles orra.
Mindenki azt mondta, nemesi vonásai voltak.
Az ajkai pedig élénk vörösek voltak.
A szemei... igen...
A szemei pont ugyanolyanok voltak, mint az unokámnak.
Mindig ragyogott bennük az őszinteség és az intelligencia tüze, ahogy a Hercegnél.
Felség!
Jól vagyok. Semmi baj.
Továbbá... tele volt vidámsággal.
Én sosem tudtam, hogyan nevessek.
De ez a fiú állandóan kacagott.
Még akkor is, amikor az apjával volt, aki mást sem tudott, csak mérgelődni.
- Jelentsen be minket. - Igenis, Excellenciás uram.
Fenség, Chae tanácsadó és a Palotasereg parancsnoka megérkezett.
Hogy mondta, uram? Őfelsége megkérte önt, hogy senkinek se beszéljen a távozásáról?
Azt... azt mondta, ha kiderülne, mindenki ellenezné, amire készül.
Megtiltotta, hogy bárkinek is elmondjam, hová készül.
Kérem, bocsásson meg, Fenség, de Őfelsége hajthatatlan volt.
- Nem volt más választásom! - Nem vagyok kíváncsi a kifogásaira!
Hát nem veszi észre, milyen beteg Őfelsége?
Hogy engedhette, hogy ilyen állapotban elhagyja a palotát?
Bocsásson meg, Fenség!
Mit mondott Őfelsége, hová indul?
Beszéljen, parancsnok!
Igenis, Fenség...!
Fenség, előkészítettem a gyaloghintót.
Nem, az túl sokáig tartana. Lóháton megyek.
Előremegyek. Orvosokat és udvarhölgyeket viszek Őfelségéhez.
Értettem, Fenség.
Találkozzunk minél hamarabb.
Ott majd jó apád leszek.
Fenség!
Azért jöttem, hogy visszakísérjem Őfenségét. Hol van most?
Odabent van.
- Fenség! - Song Yeon!
Te meg mit keresel itt?
Ebben az épületben tartózkodik.
Felség, én vagyok az. Azért jöttem, hogy visszakísérjem a palotába!
Felség!
Felség! Felség!
Nyissa ki a szemét, Felség! Én vagyok az, Felség!
Van odakinn valaki? Küldjenek az orvosért! Ide, gyorsan!
Fenség!
Miért nem jön már az orvos! Hívják azonnal!
Igenis, Fenség!
Felség! Kérem, nyissa ki a szemét, Felség!
Mi történt? Miért vesztette el az eszméletét a Király a privát birtokán?
Mit mondott az orvos? Apám jobban lesz?
Mondj valamit! Miért hallgatsz?
A helyzet súlyos, édesanyám.
Micsoda?
Hogy van? Meggyógyul?
Kérem... végeztessen ki, Fenség!
Fenség, kérem, engedje meg, hogy ellenőrizzem, van-e még légzése.
A Király távozott közülünk.
Ne, Felség! Ezt nem teheti!
Felség! Felség!
Nem mehet el, Felség!
Nem hagyhat itt minket, Felség!
Felség! Felség!
Felség!
A palotájába megyek, és felébresztem őt!
Ne, Fenség! Hiszen tudja, hogy az ellenkezne az udvari szabályokkal!
Nem! Nem érdekelnek az udvari szabályok! Látni akarom az édesapámat!
- Elmegyek hozzá! - Fenség!
Nem hagyhat csak így itt, édesapám!
Nem mehet el tőlünk!
Édesanyám...!
Lányom...!
Meghalt a király!
Felség!
Köszönöm.
Ezt az édesanyámtól, Choi úrnőtől kaptam.
Fogadd el.
Ezt hálám jeléül neked szántam, amiért megfestetted nekem ezt a portrét.
Nem lehet, Felség. Hogy adhatna nekem egy ilyen drága ékszert?
Nem. Hallottam, hogy gyerekkora óta az unokám barátja vagy.
Fogadd el.
Nemrég ezt mondta nekem.
Azt mondta, hogy amikor nehézségei támadtak, te mindig nagyon sokat segítettél neki.
És hogy most már nem csak barátként tekint rád.
Ő egy magányos gyermek, akinek miattam kellett apa nélkül felnőnie.
Köszönöm, hogy igaz barátja voltál.
Remélem, ez a jövőben is így lesz.
Remélem, hogy nagyon sokáig mellette maradsz majd,
és hogy támasza lehetsz ezzel az okos és vidám hozzáállásoddal.
Felség...
Felség...!
Az eunuchok hamarosan elkezdik Őfelsége öltöztetését.
Értem.
És Fenség... ezt...
- Mi ez? - Ezt Őfelsége privát birtokán találtuk.
Ezt a levelet Fenségednek címezte.
Lehet, hogy ez az utolsó levél, amit neked írhatok.
Talán azért, mert ez az utolsó éjszaka, amit ezen a földön fogok tölteni.
Reggel, amikor felébredtem a szél zajára,
végre megértettem.
Rájöttem, hogy ma végre megszabadulok ettől a hosszú és bonyodalmas élettől.
Amikor királlyá koronáztak, megesküdtem, hogy nem fogok a palotában meghalni.
Ezért hagytam el a palotát anélkül, hogy bárkinek is szóltam volna.
Halálom napján a népemmel szerettem volna lenni.
A halál része az életnek, csakúgy, mint a napkelte és a napnyugta.
Ha valaki megtér a túlvilágra, az nem szomorú esemény.
Ezért ne sírj, drága unokám.
Ne szenvedj miattam.
De meg kell bocsátanod szívtelen nagyapádnak.
És soha ne feledkezz meg szerető apádról sem.
Ahogy apád halála előtt tette,
úgy neked is őszintén gondoskodnod kell a népedről.
Remélem, olyan király lesz belőled, aki szereti és féltőn gondoskodik népéről.
Nem felejtem el, nagyapám.
És nem feledem az ön kívánságát sem.
Soha nem feledem.
Ezeket a képeket Őfelsége temetésén használják majd.
Holnapra el kell készülniük.
Minden ecsetvonásra és színárnyalatra figyeljetek oda!
Uram, lehetséges volna még egy nap haladékot kérni?
- Valami baj van? - Nagyon sok munkánk van, és kevés az ember!
Rendben, beszélek a Szertartások Hivatalával.
Tak festő és Yi festő, gyertek velem.
Igenis, Uram.
És te is gyere, Song Yeon.
Igenis, Uram.
- Mik ezek, Uram? - A koronázásról szóló feljegyzések.
Ezekben szerepel az összes festmény listája, melyet a koronázásról készítenünk kell.
- Na és miért adja most ide ezeket? - Mert te felelsz majd ezekért a festményekért.
- Hogyan? Mi felelünk a koronázásért? - Igen, minden Tak festő feladata lesz majd.
Yi festő és Song Yeon pedig segít majd neked az előkészületekben.
Már csak négy nap van hátra a koronázásig, de a temetés ügyei még bonyolultabbak.
Megbízok bennetek, ezért kérlek, végezzetek jó munkát.
- Igenis, Uram. - Keményen dolgozunk majd!
- Nekem kellene először megnézni! - Mit művelsz?
Hogyhogy mit? Látnom kell, hogy fel tudjak készülni mindenre.
Hogyhogy felkészülni? Csak kövesd az utasításaimat.
Tessék?
Talán már elfelejtetted? Én felelek a koronázásért!
- Tanuld meg, hol a helyed! - Milyen szemét vagy!
Ez egy igazi kitüntetés! Előléptetésben lesz részem, majd meglátod!
Még hogy neked! Előbb léptetnek elő engem!
Hogyan?
A Hercegből hamarosan király lesz. És én nagyon sokat segítettem neki!
- Te nem így gondolod, Song Yeon? - Hogyan?
Uraim! Mindjárt visszajövök!
Felfuvalkodott hólyag! Láthatod, észre sem vett téged!
- Add azt ide! - Ide vele!
A Királyi Testőrség tagjaiként a napjaitok immár meg vannak számlálva!
Mind keményen küzdöttetek.
Őfensége nem feledkezett meg fáradtságos munkátoktól, mellyel megvédtétek az életét.
Amint trónra lép, megkapjátok érte a jutalmat!
Négy nap van már csak hátra. Rövid idő ugyan, de akár örökkévalóságnak is tűnhet.
Ne feledjétek, hogy Őfensége biztonsága a ti kezetekben van.
Gondoskodnotok kell Őfensége biztonságáról, míg ez a pillanat el nem érkezik.
- Megértettétek? - Igen, Uram!
Olyan fura érzés, hogy négy nap múlva már nem lehetünk Királyi Testőrök!
Miért? Igazából semmi sem fog megváltozni. Csak immár a királyt fogjuk védeni!
Igaza van. Amint Őfensége trónra lép, átalakultok Birodalmi Testőrséggé.
- Ez még mindig furcsának tűnik számodra? - Hogyan? Birodalmi Testőrség?
Hát persze. Mind olyan keményen dolgoztatok. Magasabb rangra emelnek majd titeket.
Ha Őfenséget királlyá koronázzák, a munkátok csak még fontosabbá válik.
Az ellenségei még nem adták fel a küzdelmet. Lehet, hogy az igazi harc még csak most jön.
Továbbra is ugyanilyen kitartással kell vigyáznotok Őfenségére.
- Értettük, Uram. - Megfogadjuk a szavait, Uram.
- Woosema, valaki látni szeretne. - Engem?
- Song Yeon! - Dae Su!
- Mi szél hozott erre? - Jó hírem van számodra!
Jó hír? Mi volna az?
Én felelek a koronázás előkészületeiért! Segíteni fogok Tak festőnek és Yi festőnek!
- Komolyan? - Aha!
Ez nagyszerű! Ez igazán csodálatos!
- Ugye? - Most biztos szétvet az öröm!
Annyira örülök, hogy én is tehetek valamit Őfensége koronázási ünnepségéért.
Butuska lány. Ha te boldog vagy, annak én is örülök!
Hogy van Hwa Wan hercegnő?
Már sokkal jobban érzi magát. A gyász legyengítette a szervezetét.
Hamarosan felépülhet.
Mik a tervei?
Hogy érti ezt?
Most, hogy Őfelsége elhalálozott, a Hercegből hamarosan király lesz.
Vannak már tervei a jövőre nézve?
Már csak négy nap van hátra a beiktatásig. Addig már ön se lesz képes tenni semmit.
Figyelmeztetem, ne cselekedjen meggondolatlanul.
- Úgy tetted, ahogy parancsoltam? - Igen, Uram.
Ne aggódjon.
Sikerült már elhatározásra jutnia?
De akkor is, hogy tehetnénk ilyet?
Ilyen könnyen le akar mondani az életéről?
Biztos benne, hogy ez működhet? Már a magánhadseregünkre sem támaszkodhatunk!
Ez...!
Ezekkel fogjuk kiplakátolni a főváros falait és kapuit.
De mire megyünk ezzel?
Elmozdíthatjuk a Herceget a trónról azzal, ha felzaklatjuk a népet?
Ezzel semmire sem megyünk.
De az olyan fontos eseményekkor, mint amilyen a koronázás, szükséges a nép kegyeit élvezni.
De el kell érnünk, hogy a nép mögöttünk álljon.
Ez csak a kezdet, Excellenciás uram.
Ha a nép mellénk áll, Csing is segíteni fog.
Na mit gondol, Excellenciás uram? Eldönti végre, kinek a pártjára áll?
Bácsikám!
- Már fenn vagy? - Ma korán be kell mennem az Akadémiára.
- És te hová mész, bácsikám? - Újra el kellene kezdenem a munkát.
Azt beszélik, Őfelségét aranyszínű ruhába öltöztették a temetésre!
Ezért manapság igencsak kelendő a sárga vászon.
Igazi aranyruhát nyilván senki sem tudna megfizetni!
Hiszen tudod, hogy a temetéseket rendesen kell megszervezni, hogy áldás szálljon az utódokra!
Az utódokra akkor száll áldás, ha a halál előtt tisztességes életet éltünk!
Menjünk, bácsikám. Segítek tolni a szekeret.
- Fel a Kwang-hídra? - Kwang-híd?
- Jól van! Indulás! - Menjünk!
Hideg van, bácsikám. Kérlek, vigyázz magadra! Dae Su, te is légy óvatos!
Dae Su! Az meg mi?
- Ez igaz? - Ez nem lehet igaz, ugye?
Miféle őrült írhat ilyeneket? Dae Su!
Mi áll rajta?
Az áll rajta, hogy a Herceg kihasználta Őfelsége betegségét, hogy átvehesse a hatalmat!
Azt írja, hogy aki megöli a Herceget, állást kap a Cenzúra Hivatalában!
- Akkor hát igaz volt a pletyka! - Tudom!
Ez nem olyan, mintha megölette volna a saját nagyapját?
Menjetek haza!
Ne hagyjátok, hogy ilyen ostobaságokkal átverjenek titeket! Térjetek haza!
Hé! Ne lökdösődjön!
Menjetek!
A francba!
Uram! Hogy állíthatják azt, hogy a Herceg felelős Őfelsége haláláért?
Hogy vádolhatják azzal, hogy elűzte a Királyt a palotából, hogy ő uralkodhasson helyette?
Hogy mondhat valaki ilyet?
És még jutalmat ajánlottak a gyilkosának! Ki az a nyomorult, aki ezt kitalálta?
Ezzel próbálnak meg hatni a népre.
- Hová tették ki ezeket? - Mindenhová a fővárosban, Uram!
Fenség!
Nemcsak a fővárosban függesztették ki ezeket, hanem a környező városokban és falvakban is.
Így próbálnak meg a nép bizalmába férkőzni. Valamit tennie kell, Fenség!
- Hadd gondoskodjak erről én. Majd... - Hagyd, hogy az Előljáróság elintézze.
De Fenség, meg kell büntetnünk e cselszövés kitervelőit!
Ha terveznek valamit, akkor az ennyivel nem ér majd véget.
Ki kell derítenünk, mire készülnek!
Tudom. De az ország gyászol.
Ezúttal nem hagyom, hogy a nyomozás zűrzavart és felháborodást váltson ki.
Ezért gondoskodj róla, hogy csendben vizsgálódjanak.
Szóval beszélt vele?
- Igen, Uram. - Mit mondott?
Azt mondta, hagyjuk, hogy az Előljáróság foglalkozzon vele. Fél, hogy ez felzaklatná a népet.
Igen, ez rá vall. Hiszen gyászol a nemzet.
Vérlázítóak voltak ezek a röpiratok, de nem hinném, hogy aggódnunk kellene miattuk.
Kétlem, hogy bárki megpróbálná meggyilkolni a Herceget miattuk.
Egyetértek. És még ha meg is próbálnák, akkor se lenne könnyű dolguk.
De úgy érzem, nem is ez volt a tervük.
Hogy érti ezt?
A Herceg ellenségei nem olyan ostobák, hogy így próbáljanak meg végezni vele.
Nem ez a valódi céljuk. Valami mást tervezhetnek.
Uram, látogatója érkezett.
Valóban?
Bizonyára tudja, miért kérettem most ide.
Igen.
Hong Sang Beom
Átkutattam az egész országot. Hong Chunban találtam egy bérgyilkost.
- Egy bérgyilkost? - Igen.
Az egész országban nem akad párja kardforgatásban.
Azt beszélik, korábban katonatisztként tagja volt a kormánynak.
És úgy hírlik, hogy zsoldosként dolgozott a külföldi országokkal üzletelő kereskedőknél.
Mivel ellenfeleinek tucatjait tudta egyedül, a kard segítségével legyőzni,
azt a becenevet kapta, hogy "Isten Kardja".
Uram! Kérem, szánjon meg néhány érmével!
Uram! Kérem!
Uram! Kérem, szánjon meg néhány érmével!
Nincs itt senki, Uram. Valami nem stimmel.
Az lehetetlen. Azt mondta, itt lesz...!
Ha üzletelni akar velem, legközelebb egyedül jöjjön!
Uram, mi vagyunk azok!
Gyertek be.
- Látni kívánt minket? - Igen, valamit el kell intéznetek nekem.
- Hadd mutatkozzak be. A nevem... - Ön Jung Hu Gyeom titkár.
Térjen a tárgyra. Mit akar?
Ha tudja, ki vagyok, azt is tudnia kell, kit szeretnék holtan látni.
Képes rá? Meg tudja ölni őt?
Egy bérgyilkos kardja elől a világon senki se menekülhet.
Itt az ideje, hogy közöljem a feltételeimet.
Mennyit kér?
10 000 yangot.
10 000 yang. Ez egy igencsak szép összeg.
Igen, valóban.
Mert tízezer ezüstérméről beszélek.
Tízezer ezüstérméről? Hiszen ez az éves, állami költségvetés fele!
A király életét kívánják tőlem. Nem hinném, hogy túl nagy kérés ez cserébe.
Holnap hozza el a felét, a másik felét pedig akkor, ha elvégeztem a feladatomat.
Garantálja, hogy képes megölni a Herceget?
Nem kezdek bele olyasvalamibe, amiről tudom, hogy kivitelezhetetlen.
- Micsoda? Tízezer ezüstpénzt kér? - Igen, édesanyám.
Ennek elment az esze. Hogy lehetséges ez?
De nincs más választásunk, bíznunk kell benne, édesanyám.
Szerinted sikerülni fog?
Képes lesz rá?
Lenyűgöző alak. Sose láttam még senkit, aki ilyen mesterien bánt volna a karddal.
De honnan fogunk ekkora összeget előteremteni?
Pénzzé teszem a birtokunkat, és megkérem a támogatóinkat, hogy adják el értékeiket.
Nemsokára trónra lépek, Felség.
Átveszem az ön helyét, hogy gondoskodjak a népről és a kormányunkról.
Félek.
Nem tudom, mit kezdjek ezzel a rettegő és ideges szívemmel.
De nem fogok tétovázni.
Mindig is emlékezni fogok a tanácsára, hogy jó és bölcs király legyek, bármi történjék is.
Ezért kérem, vigyázzon rám, Felség.
Kérem, vigyázzon rám édesapámmal együtt.
Komolyan? Nem csinálnak semmit?
Napokig követtem Jung titkárt és az inasát, de semmi gyanúsat nem észleltem.
Úgy tűnt, mintha bújkálni akarnának.
Milyen különös. Biztos voltam benne, hogy Jung titkár keze van a dologban.
Uram, azt hiszem, Dae Sunak igaza van.
Kiderítettem, hogy néhány miniszter, köztük Hong In Han úr is megpróbált pénzhez jutni.
- Pénzhez? - Igen.
Sorra adják el a földjeiket és tulajdonaikat. Úgy tűnik, talán megpróbálnak elmenekülni.
Mit tegyünk? Azelőtt kellene elkapnunk őket, mielőtt elmenekülnének!
- Nem, nem erről van szó. - Tessék?
Ha el akarnának menekülni, azt korábban is számtalanszor megtehették volna.
Néhány nap van már csak hátra a koronázásig, nem fognak elmenekülni.
Akkor hát miért teszik pénzzé a birtokaikat?
Jung titkár!
Mi folyik itt? Nem kellene tájékoztatnia a fejleményekről?
- Én sem kaptam új információkat. - Micsoda?
Az volt az egyik feltétele, hogy ne keressük őt, míg ő kapcsolatba nem lép velünk.
Megőrült? Az életemmel és a teljes vagyonommal játszok!
- Azt mondja, nem is kellene tudnom semmiről? - Mindegyikünket figyeltetik.
Logikus kérés a részéről, hogy a lehető legkevesebbet érintkezzünk egymással.
És mi lesz, ha csak úgy fogja a pénzünket, és megszökik vele?
Ha így lenne, akkor élete hátralévő részét rejtőzködéssel kellene töltenie.
- Nem bolond, ne aggódjon. - Hogy tudnék most nyugodt maradni?
Nyakunkon a koronázási ceremónia! Mikor és hol fogja megtenni?
És most megbízták a koronázási előkészületekkel! Valóban fényes jövő állhat Song Yeon előtt!
- Milyen szerencsés! - Tudjátok, igazán tisztelem őt!
Egy kérdésem lenne hozzátok.
Úgy hallottam, Song Yeon a palotában tartózkodik. Merre találom őt?
Megkérdezhetem, kicsoda ön?
Nem tudod, ki vagyok?
Ő Kim udvarhölgy, nemsokára a Királyné Palotájának főudvarhölgye.
Kérem, bocsásson meg, asszonyom! Nem ismertem meg önt!
Song Yeon nincs itt. A Királyi Palotába ment.
- Valóban? - Igen.
Rendben. Mondd meg neki, hogy azonnal keressen fel, amint visszatér.
Igenis, asszonyom!
Milyen rémisztő! Biztos azért, mert ilyen öntelt a viselkedése!
Ugyanakkor furcsa ez az egész. Olyan ismerősnek tűnik.
- Komolyan? - Igen, láttam már korábban ezt a nézést.
Hol láttam már őt?
Az előző életünkben?
Most megkezdjük a Királyi Palota átfestését.
Mint bizonyára tudják, ez az öt szín nemcsak jólétet és egészséget teremt,
de elűzi a rossz szellemeket is.
Ezért kaptuk azt a parancsot, hogy fessük át a Királyi Palota falait.
- Két napunk van rá. Igyekezzünk. - Igenis.
A zöld egy picit sötét lett. Miért nem világosít rajta egy kicsit?
R-... rendben.
Maga meg mit csinál ott?
Kérdeztem valamit. Mit csinál?
Magyar felirat: Brigi (brigichan@hotmail.com)
Időzítés: MrsKorea Javította: Brigi
Ez egy ingyenes fansub, rajongóktól rajongóknak. Kereskedelmi forgalmazása TILOS!
This is a FREE fansub. NOT for SALE!!! Get it for FREE @ d-addicts.com